My Oh My

«My Oh My» er en power-ballade av det britiske rockebandet Slade, utgitt i 1983. Den er skrevet av Noddy Holder og Jim Lea og finnes på albumet The Amazing Kamikaze Syndrome, et album som kom i en omarbeidet utgave året etter i U.S.A. under tittelen Keep Your Hands Off My Power Supply.Jeff Giles: «How Slade finally got a U.S. hit, then began falling apart» i Ultimate Classic Rock 13. april 2014

Låten kom ut på singel 11. november 1983.Oppslag på «My Oh My» hos 45cat Plateselskapet Epic gjorde et fremstøt på det amerikanske markedet etter at Quiet Riot hadde fått suksess med en coverversjon av Slade-låten «Cum On Feel the Noize» i 1983. «My Oh My» ga sammen med «Run Runaway» fra samme album Slade deres første listeplasseringer i USA.

Sangen begynner med fin pianospilling av Lea, og Holder som synger. Etter tre vers kommer det en kort gitarsolo av Hill med vrengt gitar, og sangen blir hardere. Etter soloen har man allsang på to vers. Etter noen sekunders stillhet, kommer det igjen en lengre gitarsolo.

Ideen til sangen kom da Lea hørte Holder og Hill stemme gitarene sine. «Det minner meg på sekkepiper», sa Lea. «Jeg skrev melodien i hodet mitt for å overdøve lyden av strengene».A.J. Smith: «My Oh My 1983» på From roots... ... to boots!

Gitarist Dave Hill sa i et intervju i 1987 at han opprinnelig ikke likte ikke sangen, men at han endret totalt mening når han begynte å spille den og skulle reklamere den, og trodde at «My Oh My» var hans favorittsang:

En swing-versjon av sangen kom ut i 1985, som B-side til «Do You Believe in Miracles?», og på Crackers: The Christmas Party Album.

«My Oh My» er  med på samlealbumet Wall of Hits fra 1991.

I Norge kom sangen på 1.-plass på VG-lista, og holdt seg på lista i 13 uker. Dette er Slades nest høyeste plassering i Norge (etter «Far Far Away»).

 Referanser 





Kategori:Slade-sanger
Kategori:Rockeballader
Kategori:Sanger fra 1983
Kategori:Singler fra 1983
Kategori:Glamrock-sanger
Kategori:Soft rock-sanger
Kategori:Rockesanger fra 1980-årene